Който работи в Брюксел , трябва да работи в Брюксел ЕС държи служителите му да са " под око " и ги принуждава да летят с часове , само и само да работят в самия Брюксел , било то и в хоум офис . Кристина Лайнер следи изказванията на германската канцлерка Ангела Меркел . Тя е чула призива ѝ за ограничаване на социалните контакти и за отказ от всяко ненужно пътуване . Въпреки това всеки петък се качва на самолета от Брюксел за Берлин , а всяка неделя лети обратно . Тя пътува не само с два самолета , но и с метро и автобус до летищата . Кристина Лайнер не е истинското име на служителката на Европейския парламент , за която разказва " Ди Велт " . Тя предпочита да запази анонимност . Жената работи в Брюксел , а съпругът ѝ - в Берлин . Затова тя пътува всеки уикенд . Макар да не са в офисите , трябва да са в Брюксел Дори в момента , в пика на втората вълна от Ковид - 19 , стотици служители на европейските институции летят всяка седмица до Брюксел . Тези служители , подобно на мнозинството трудещи се в Белгия , работят от вкъщи . Но това " вкъщи " трябва задължително да е в Белгия - такива са правилата на Европейския съюз . Без значение дали работят от вкъщи или от офис , от понеделник до петък служителите трябва да се намират в града , в който е работното им място . " Мобилната работа извън населеното място , в което се работи , по принцип е забранена " , потвърждава и говорителка на Европейската комисия пред " Ди Велт " . За по - голямата част от европейските служители спазването на изискването не е никакъв проблем - те живеят със семействата си в Брюксел или Люксембург , където са разположени по - голямата част от институциите . Но за останалите ? Причините - данъчни и логистични Причините всички служители на европейските институции да трябва да са в Брюксел или Люксембург , дори когато работят от вкъщи , са данъчни , осигурителни и не на последно място - свързани с възможността работодателите да могат да привикат подчинените си във всеки един момент . " Ако отворим отново след шестседмично затваряне , трябва да можем да се задействаме бързо " , казват от отдела за човешки ресурси на Европейския парламент . " И не може някой да е останал по гръцките острови , защото самолетите не летят . " Европейските институции не знаят точно какъв е процентът на служителите , които пътуват всеки уикенд . Тъй като тази част от седмицата е неработна , информацията по въпроса не се предава на Комисията . Към 2020 - а година заетите на постоянен или временен договор в eвропейските институции са около 47 000 , като 33 000 от тях са в Европейската комисия . Смята се , че около пет процента пътуват редовно през уикендите , което означава , че над две хиляди души се качват на превозните средства и потеглят към семействата си ежеседмично . Всички те в последно време са изправени пред дилемата : да стоят в Брюксел и да не виждат близките си дни наред или да продължат да пътуват и да рискуват да разнасят заразата от коронавирус . Не трябва ли това правило да се отмени ? " Правилото , че служителите на ЕС на пълен работен ден трябва да пътуват до Брюксел , за да работят от вкъщи , трябва да бъде отменено възможно най - скоро , за да се предотврати по - нататъшното разпространение на коронавируса " , казва Гералд Улрих от германската Свободна демократическа партия . В някои европейски институции вече са предприели мерки : Генералният секретариат на Съвета на Европейския съюз например , в който работят около 3000 души , е отменил докрая на януари ограничението за служителите си да работят от чужбина . Ръководството обаче трябва да одобрява всяка подобна молба . Служителите на Европейската комисия ще могат да се възползват от това изключение , но само за седмицата преди Коледа . И само ако ръководителят позволи .